Tornen les activitats pasqüeres a la Biblioteca Pública Municipal d'Alboraia
06 de abril de 2022

L'Ajuntament d'Alboraia ha organitzat, una edició més, la programació de Pasqua de la Biblioteca Pública Municipal.

Aquesta programació inclou una gran quantitat de contacontes i tallers de reciclatge pasqüers, des del 19 d'abril fins al dia 29, coincidint amb les vacances escolars i també amb la celebració del Dia del Llibre (dissabte 23 d'abril).

Les inscripcions als tallers es poden realitzar en la mateixa Biblioteca Pública Municipal (Tlf. 96 186 25 07) des del dia de hui, les places són limitades i totes les activitats són gratuïtes. Les edats a les quals es dirigeixen els tallers i contacontes són de 6 a 11 anys.

La programació es realitzarà, no sols a la Biblioteca Pública Municipal, sinó també en centres educatius públics com el CEIP Ausiàs March, CEIP Cervantes o CEIP Patacona, i també en el Centre de Dia Sant Cristòfor, en el Centre Ocupacional Pas a Pas o en el Centre Cívic Port Saplaya, portant les activitats als tres nuclis d'Alboraia i a diferents públics.

El calendari i les activitats són les següents:

Dimarts, 19 d’abril de 2022:

. Taller de reciclatge pasqüer I. LesTresRe. 10.00-12.00. Biblioteca Pública Municipal.

. Contacontes: Lucas i el temps. CC de Serveis Generals. 12.00. Biblioteca Pública Municipal.

Dimecres, 20 d’abril de 2022:

. Taller de reciclatge pasqüer II. LesTresRe. 10.00-12.00. Biblioteca Pública Municipal.

. Contacontes: Té fulles i no és arbre. Joanvi Cubedo. 12.00. Biblioteca Pública Municipal.

Dijous, 21 d’abril de 2022:

. Taller de reciclatge pasqüer III. LesTresRe. 10.00-12.00. Biblioteca Pública Municipal.

. Contacontes: La milotxa de contes. La Titella. 12.00. Biblioteca Pública Municipal.

. Contacontes: Tens un amic amb mi. Ra-Pep-Tico. 12.00. Centre Cívic Port Saplaya.

Divendres, 22 d’abril de 2022:

. Taller de reciclatge pasqüer IV. LesTreRe. 10.00-12.00. Biblioteca Pública Municipal.

. Contacontes: Contes d’animals. A la Lluna, Art i Entorn. 12.00. Biblioteca Pública Municipal.

Dimarts, 26 d’abril de 2022:

. Contacontes Dia del Llibre: Festí de paraules. Vicent Cortés. 11.30. Centre de Dia Sant Cristòfol.

Dimecres, 27 d’abril de 2022:

. Contacontes Dia del Llibre: Indiana Bones i el misteri dels monstres d’Itaca. Pep Mira. 12.00. CEIP Ausiàs March.

. Contacontes Dia del Llibre: Contes a mà. Vicent Cortés. 15.00. Pas a Pas.

Dijous, 28 d’abril de 2022:

. Contacontes Dia del Llibre: Indiana Bones i el misteri dels monstres d’Itaca. Pep Mira. 12.00. CEIP Cervantes.

Divendres, 29 d’abril de 2022:

. Contacontes Dia del Llibre: Indiana Bones i el misteri dels monstres d’Itaca. Pep Mira. 12.00. CEIP Patacona.